《秦望山》
宋代·袁默

海上仙山与凡绝，迢迢弱水不可涉。鸷膺蜂准岂不知，长生不死心未灭。

雄伯关中亦一时，并吞六国犹指挥。白矜功德愚黔黎，驱山塞海疑有之。

吾闻卢生言，辟恶真人至。又闻徐市言，蓬莱药可致。

愿捕巨鱼连弩射，史迁记此不及彼，古老相传恐真是。

岷峨一夜失崔嵬，峨耳山从蜀道来。嗟乎六丁汝狂斐，区区为役长城鬼。

作者简介：常州无锡人，字思正。仁宗嘉祐八年进士。官京兆府教授，迁司农簿，献《无逸传》。历太学博士、湖北转运使判官。学问渊博，为时所宗。